runetrust/blame-folketinget-dk huggingface dataset:
Hans Andersen (V), 2025-05-09:
Så vi er sådan set optaget af, at vi faktisk når i mål med arbejdet, og vi er sådan set også glade for og tilfredse med, at vi i Indfødsretsudvalget også har besluttet, at vi skal nedsætte et underudvalg, der sideløbende kan arbejde med, hvordan vi også i Indfødsretsudvalget kan komme tættere på de kommende ansøgere om dansk statsborgerskab.
Ole Birk Olesen (LA), 2017-03-15:
Derfor ser jeg ikke behov for at have orienteret forligskredsen, før brevet blev afsendt, men jeg burde naturligvis have orienteret forligskredsen om brevet den 16. februar, hvor brevet blev afsendt, i stedet for at det først skete med en oversendelse til Folketingets Transport-, Bygnings- og Boligudvalg den 27. februar.
Hans Andersen (V), 2013-05-07:
B 104 handler om at indføre en ret til uddannelsesorlov, og sådan en ret til uddannelsesorlov vil ikke blot opkvalificere arbejdskraften, den vil også sikre beskæftigelse og tilknytning til arbejdsmarkedet for de ledige, som får mulighed for at vikariere for dem, der har taget uddannelsesorlov.
Morten Messerschmidt (DF), 2008-04-22:
Aktuelt, potentielt, indirekte og direkte - det er meget, meget svært at forestille sig, at EF-Domstolen med den doktrin ikke på et eller andet tidspunkt ville ramme ind i, at det da selvfølgelig udgør en hindring for arbejdstagernes, for varernes, for serviceydelsernes fri bevægelighed, at vi i Danmark har en anden model end i hovedparten af de europæiske lande og hovedparten af EU’s medlemslande.
Gitte Lillelund Bech (V), 2002-04-16:
Vi ville kunne komme til at skræmme danske studerende væk fra medicinstudiet, enten fordi de slet ikke ønsker at søge ind på studiet, fordi de ved, at de så skal binde sig for en 14-årig periode, eller fordi de vælger at tage størstedelen af studiet i Danmark og den afsluttende eksamen i et andet EU-land, for så er de ikke bundet af tjenestepligten.
Pernille Rosenkrantz-Theil (EL), 2002-03-22:
I ministerens forslag er det nemlig kun modersmålsundervisningen for børn fra lande uden for EU og EØS, der skal afskaffes, jf. EU-aftaler, hvor der nemlig skal tilbydes modersmålsundervisning til børn fra EU- og EØS-lande.
Morten Bødskov (S), 2004-03-16:
Man kunne måske godt få den idé, hvis nu regeringen mener, at man på et eller andet tidspunkt har til sinds at følge de anbefalinger, som kommer fra styregruppen og fra EU og fra Europarådet, at man kunne gøre det til et selvstændigt projekt, at man gør det her til en permanent og landsdækkende ordning, af en meget simpel årsag, nemlig den, at et af problemerne, der er i vores traditionelle straffesystem, jo er, at successen, altså tilbagefaldsprocenten til kriminalitet er alt for høj; her er der ganske klart store resultater.
Michael Aastrup Jensen (V), 2021-01-19:
Så sagt lidt firkantet er jeg og Venstre meget langt hen ad vejen enige, vi ønsker også at få de her debatter, og derfor var jeg oprigtigt lidt nysgerrig, da justitsministeren åbnede lidt op for, at man fra regeringens side kunne diskutere nogle af de her aspekter i en eller anden form, for det kunne være godt, hvis man fik debatten i Ministerkomitéen, i den parlamentariske forsamling, f.eks. via en såkaldt joint committee-debat, og det vil jo i hvert fald også være noget af det, som jeg synes kunne være rigtig spændende.
Simon Emil Ammitzbøll (UFG), 2009-02-17:
Det, jeg lidt henviser til, er, at vi den 17. januar havde en forespørgselsdebat i Folketinget, der endte med, at Folketinget pålagde regeringen, at den skulle sørge for at sikre en tidlig forebyggelsesindsats og en løbende opfølgning på de individuelle handleplaner.
Jørn Jespersen (SF), 2002-11-07:
De tager hensyn til nedstrømspassagen samt sprednings- og reproduktionsmuligheder for fisk og andet dyreliv; de kigger på påvirkning af det eksisterende dyre- og planteliv; de kigger på vandkvaliteten i Gudenåen, Tange Sø og Randers
Søren Egge Rasmussen (EL), 2025-01-07:
Så jeg kan sagtens forestille mig, at man strammede op, hvis det er sådan, at nogle af de her gyllebeholdere ligger tæt på søer, vandløb og fjorde, og at man så skulle have en kontrol, der er oftere end de 10 år, der er lagt op til, og det kunne være hvert femte år.
Kaare Dybvad Bek (S), 2023-05-03:
Selv hvis det juridiske var i orden, ville jeg mene, at det er en meget vigtig diskussion, der ligger i, om vi for at hjælpe en gruppe på den her konkrete måde så må undvære tusindvis af ansatte på vores sygehuse f.eks., altså om det er indsatsen værd, eller om der er andre måder, man kan gøre det på, som giver bedre effekt uden at have de samme negative bivirkninger.
Martin Lidegaard (RV), 2004-02-05:
Det er en glædelig udvikling, og det er også den eneste, der giver mening, for medmindre man vil lukke Danmark fuldstændig af som en ø i verden og slet ikke vil have varer hverken fra EU eller ulandene ind, så er det jo europæisk og internationalt, de her miljøkampe giver mening og må foregå, og derfor skal vi have EU med.
Sandy Brinck (S), 2002-01-31:
, og vi bidrager gerne til, at dette uddybes og præciseres under udvalgets arbejde. Et regimes legitimitet kan afgøres dels på baggrund af FN-beslutninger, dels ud fra de grundlæggende principper om demokratiske retsstater, som også opregnes i EU's beslutning, samtidig med at vi erindrer, at påtale efter denne paragraf kræver justitsministerens accept med det parlamentariske ansvar, en minister altid har. Til definitionen af terror er knyttet en række forbrydelser samt måder at medvirke til disse forbrydelser på.
Per Clausen (EL), 2009-04-28:
Uanset hvad det er kompensation for, skal jeg sige, at så vil Enhedslisten naturligvis stemme for det her forslag, for vi vil da gerne medvirke til at give pensionisterne bedre levevilkår, men vi skal ikke skjule den kendsgerning, at det her er et forsøg på fra Dansk Folkepartis side at dække over, at man medvirker i en skattereform, som skaber større ulighed i vores samfund, og et forsøg på at dække over den kendsgerning, at man år efter år medvirker i regulering af satserne for pensionister og arbejdsløse og kontanthjælpsmodtagere, som gør, at forskellen bliver større og større i forhold til lønindkomsterne.
Carl Holst (V), 2017-03-30:
For sådan er det med demokratiet, at når folk skal vælge, skal deres stemme udmøntes i nogle repræsentanter, og medmindre man er i den meget, meget utænkelige situation, at det lige på decimalen er 1:1 – der skal vælges 25, og de får alle sammen en 25. del af stemmerne – vil der opstå situationer, der er udemokratiske.
Lone Dybkjær (RV), 2005-03-18:
Jeg vil godt sige, at der er forskellige modeller, der kan være nyttige, men jeg synes, at det afgørende er, at man får en eller anden form for selvstændigt ansvar, og det løses altså efter vores opfattelse ikke bare ved at sige, at der skal være en eller anden faglig bestyrelse.
Pernille Rosenkrantz-Theil (EL), 2002-02-01:
Man skal altså virkelig huske at læse det med småt i denne her sammenhæng, og uden for osteklokken på Christiansborg, altså ude i virkelighedens verden, giver det absolut ingen mening at sammenligne med et forslag, der aldrig er blevet vedtaget, et forslag, der derfor aldrig har fået nogen som helst virkning ude i virkeligheden.
Jens Rohde (RV), 2020-11-11:
Det mener jeg ikke tjener noget formål, og derfor er vi også med i det her forslag til vedtagelse, og derfor vil jeg også gerne rose udenrigsministeren for en tale, som jeg synes er skarp – men hvis man ikke vil høre det skarpe, kan man ikke høre det skarpe, men jeg synes, den er skarp.
Rasmus Helveg Petersen (RV), 2013-02-22:
Kinas voksende middelklasse er ved at tiltage sig et større politisk rum. Denne udvikling tror jeg vil fortsætte, og den vil formentlig have mange faser i sig, forhåbentlig alle sammen fredelige, og det vil forhåbentlig til sidst føre til et system, der i højere grad respekterer menneskerettighederne.
Katrine Robsøe (RV), 2024-01-30:
Når nu regeringen kommer med deres forslag og der er alle de her gode ting, som jeg virkelig synes ordføreren fremhæver i sin tale, kunne jeg godt tænke mig at spørge ind til, om det fra Danmarksdemokraterne side også vil være et selvstændigt mål at finde arbejdsudbud, når den her uddannelsesreform skal laves.
Finn Sørensen (EL), 2015-05-12:
Det andet spørgsmål er: Er ordføreren enig i, at de opgaver, der nævnes som nyttejob i det her lovforslag – det handler om at rydde op på strande; det handler om at hjælpe til i daginstitutioner, på plejehjem; det er de eksempler, der nævnes – er overenskomstdækket af 3F og FOA?
Kristian Pihl Lorentzen (V), 2022-02-24:
Et andet eksempel er borgmesteren i Vordingborg, som i øvrigt er socialdemokrat, som blev meldt til politiet, fordi der var opsat noget skiltning tæt ved motorvejen i noget, der er et erhvervsområde, hvor der både er benzintank og restaurant og andre erhvervsvirksomheder.
Kim Andersen (V), 2004-05-06:
her i dag, kan man unægtelig få det indtryk, at Socialdemokratiet har et ønske om, hvis de får magt, som de har agt, at ændre på den aftale. Jeg vil gerne spørge den radikale ordfører, om Det Radikale Venstre, hvis dette teoretiske scenarie skulle gå i opfyldelse på et tidspunkt, ville medvirke til, at Nordsøaftalen revideres, og om Det Radikale Venstre vil acceptere, at det er en del af et grundlag for en eventuel kommende regering, som Det Radikale Venstre deltager i.
Jesper Langballe (DF), 2006-11-16:
Men som det også er blevet sagt af fru Margrethe Vestager, bliver der jo et problem tilbage med myndighedsopgaven, hvor der er en risiko for, at hvis et universitet har givet en myndighed et ganske bestemt råd, bliver universitetet som sådan fedtet ind i det synspunkt, så det bagefter bliver vanskeligt for universitetet at øve fri kritik på det område.
Finn Sørensen (EL), 2011-11-25:
Men jeg tror, at hr. Joachim B. Olsen udmærket ved, at vi altså har en lovgivning her i landet, der sondrer mellem på den ene side lønmodtagere og dem, der kunne være lønmodtagere, men som af forskellige grunde ikke kan blive det og derfor kan få nogle andre ydelser – det er den ene og meget store del af det her samfunds befolkning – og på den anden side dem, der er selvstændige, og som udgør en mindre del, og at der er noget speciel lovgivning omkring det.
Troels Lund Poulsen (V), 2017-03-28:
Desto værre er det jo så at opleve, at hr. Finn Sørensen mod bedre vidende – mod bedre vidende – har stillet spørgsmål til kolleger her i Folketingssalen, hvor hr. Finn Sørensen har foregivet, at noget har været anderledes end det, der var tilfældet, for hr. Finn Sørensen var jo godt klar over, at L 7 var vedtaget; det kommer jo ikke som nogen overraskelse nu, og hr. Finn Sørensen ser ud til helt ned i detaljen at kende L 7.
Kamal Qureshi (SF), 2006-05-05:
Det er meget svært for almindelige mennesker at forstå, at det offentlige betaler, hvis de får et sår på skinnebenet eller betændelse i en negl – så er det en offentlig udgift, og det er i øvrigt ikke relevant, hvad der er årsagen til, at de har fået den sygdom – men får de en betændelsestilstand i en tand eller i mundhulen, ja, så er det altså dem selv, der skal betale.
Kirsten Brosbøl (S), 2008-04-09:
Derfor bliver vi selvfølgelig også bekymrede, når vi i et notat fra januar i år fra Danske Universiteter, altså rektorerne fra de danske universiteter, kan læse, at de tilkendegiver, at de faktisk ikke har oplevet, at der har været en tilstrækkelig regelforenkling, en tilstrækkelig afbureaukratisering og en tilstrækkelig reduktion af den centrale styring fra ministerens side.
Ole Stavad (S), 2003-05-23:
Derfor var min helt stilfærdige anmodning til hr. Lars Barfoed bare: Vil hr. Lars Barfoed ikke tage en samtale med socialministeren og bede om, at de rapporter bliver offentliggjort, idet jeg forudsætter, at de oplysninger, jeg har om, at de er fuldt færdige, er korrekte oplysninger?
Mai Mercado (KF), 2020-12-02:
Hvis man nogen sinde skulle have tvivlet på farerne ved egenrådige beslutninger i krisesituationer, har minkskandalen da i al fald manet al tvivl i jorden, for regeringens håndtering af smitteudbruddet hos mink var forhastet, hvor beslutningen blev truffet på et koordinationsudvalgsmøde nærmest i panik, og resultatet er klart: I dag står Danmark uden et af sine store erhverv, afskaffet fra den ene dag til den anden på baggrund af en ulovlig ordre.
Hans Kristian Skibby (DF), 2020-02-18:
Vi synes også i Dansk Folkeparti, det er rigtig godt, at man går ind og tvangsopløser selskaber, som ikke opererer på et lovligt grundlag, og som ikke har nogen omsætning, eller som bevidst begår strafbare handlinger som f.eks. at spekulere i momskarruseller eller alt muligt andet.
Jesper Petersen (S), 2015-12-18:
Realiteten er bare, at hvis alle gjorde, som Dansk Folkeparti gør nu, ville det hele falde fra hinanden; vi ville ikke kunne gennemføre den aftale, der gør, at der ikke er fuld afgift på elbilerne den 1. januar, og det er jo i modstrid med hele ideen, der var bag at lave den her aftale.
Finn Sørensen (EL), 2013-04-30:
Finansministeren vil sandsynligvis sige, at de skal findes på finansloven, men hvor skal vi skaffe pengene fra med den tilgang om en meget stram finanslov, som vi indtil nu har set regeringen have, og med den tilgang til dem, vi kalder de udsatte grupper i samfundet – mennesker på overførselsindkomster – som jo i finansministerens embedstid allerede for at sige det mildt har fået lov til at betale en hel del?
Morten Dahlin (V), 2021-11-10:
Og nu ved vi så også, at på trods af alt det her har Socialdemokratiet frækheden til at stå her på Folketingets talerstol og sige, at det er os andre, der sætter spørgsmålstegn ved demokratiet, at det er os andre, der sætter spørgsmålstegn ved tilliden til centrale samfundsinstitutioner.
Frode Sørensen (S), 2000-10-25:
Som jeg forstod spørgsmålet, var det en meget stor hensyntagen til forbrugerne, og dertil er vel kun at sige, at den nugældende lukkelov, som giver mulighed for at holde åbent fra kl. 6 mandag til kl. 17 lørdag, udnyttes jo ikke i fuldt omfang.
Holger K. Nielsen (SF), 2017-11-09:
Der har tidligere været tale om, at hvis man flyttede til Tyskland, hvad der så ville ske, eller hvis der var en tysker, der kom til Danmark, men i grænselandet f.eks. bor der jo mange, ja, adskillige, mennesker blandt de tysksindede, som taler tysk i det daglige, ligesom der er danskere syd for grænsen, der taler dansk i det daglige.
Jørgen Estrup (RV), 1999-05-27:
Til hr. Jens Hald Madsen vil jeg godt sige to ting: For det første er det jo altså ikke regeringer, der tømmer betalingsbalancen, men det er som bekendt forbrugerne, virksomhederne og de, der i fællesskab træffer dispositioner om vores internationale forhold.
Frank Dahlgaard (UP), 2001-01-16:
Vi har haft europjecen; vi har også haft en pjece fra regeringen om fremtidens mønt; vi har haft embedsmænd, der har ringet til vismændenes sekretariat og truet med, at der ikke var fremtid og job i centraladministrationen; vi har finanslovpjecer og Danmark som foregangsland-publikationsserien, som har fået et politisk præg, men embedsmændene står bag og har lavet dem.
Mikkel Bjørn (DF), 2025-11-28:
Jeg går også ud fra, at ministeren har haft nogle embedsmænd ovre i Udlændinge- og Integrationsministeriet til at konsekvensberegne det her forslag og dermed faktisk finde ud af, at det her de facto er konsekvensen, altså at hvis man vedtager det her forslag i den form, det er skrevet, så vil udvisningsdømte terrorister, bandemedlemmer, voldtægtsdømte og andre bestialske forbrydere fra udlandet få lov til at fortsætte en ulovlig tilværelse i Danmark på lige fod med alle andre sagesløse danske borgere.
Henrik Dam Kristensen (S), 1999-04-23:
Jeg har sagt her i dag, at jeg vil ikke som troværdig minister kunne stå her og påstå, at det ved en offentlig registrering af disse ting kan lade sig gøre at sikre, at der ikke kan være en kalv, der undervejs i sit liv har fået en mundfuld gensplejset sojaskrå.
Ole Vagn Christensen (S), 2007-05-03:
Derfor vil jeg godt spørge netop på baggrund af det, der her bliver sagt om det med at prøve at lave et analysearbejde, som kan ligge til grund: Er det ikke, fordi det faktisk er de erfaringer, man sådan set har fra den opgave, man har haft med industrien, at man netop har kunnet finde frem til sådanne løsninger?
Rune Lund (EL), 2016-10-28:
Og det bliver specielt mere relevant, når man samtidig må konstatere, at det, man gerne vil opnå med det her lovforslag, hvormed man laver en begrænsning og en indskrænkning af forsamlingsfriheden, indtil videre ikke har vist sig at nytte noget som helst, fordi man forfølger en strategi om forbud og kriminalisering.
Ole Vagn Christensen (S), 1998-10-22:
De andre gange har vi gjort det, at vi har afsat nogle millioner kroner via satspuljeforliget, som SF selv var med i, til netop at gøre en særlig indsats for de grupper, som kunne gå hen og falde ud, men mig bekendt blev det aldrig aktuelt at bruge én krone, selv i de forværrede arbejdsløshedssituationer, der var, da vi omkring dagpengesituationen gik fra de 9 år og så ned til de 5 år.
Peter Skaarup (DD), 2023-05-24:
Men det er så også vigtigt, at der er et lokalt drive til at lave sådan nogle aktiviteter, og der kan man måske godt være nervøs for med den ordlyd, forslaget har, at vi ligesom propper et eller andet setup og en eller anden aktivitet ned i halsen på nogen, så det i virkeligheden mere sættes i gang på grund af det økonomiske tilskud, end fordi der egentlig er et engagement og et drive for at afholde sådan et folkemøde.
Villy Søvndal (SF), 2013-04-24:
Så vil jeg vedrørende den danske regerings politik over for Syrien, som i øvrigt er nøje afstemt med EU's politik, sige, at den for det første er bredt at forsøge at samle en opposition, der dækker alle de forskellige politiske, etniske og religiøse grupperinger i Syrien, med henblik på at sikre et meget stærkt alternativ til Assads regime.
Line Barfod (EL), 2003-05-27:
med, at det, man ønsker på det regionalpolitiske område, er, at flere mennesker skal køre længere tid i bil mellem bolig og arbejde, hvor vi jo synes, man hellere skulle sikre, at man har mere tid til at være sammen med børn og familie derhjemme og have en mindre stresset hverdag. Men jeg vil sådan set gerne høre, om Venstre har nogen bud på at fjerne årsagerne, eller om man kun vil behandle symptomerne.
Mikkel Bjørn (DF), 2025-03-28:
Dansk Folkeparti fremsatte i sommer en omfattende plan, et omfattende hjemrejseudspil, det første i dansk politisk historie, hvor vi meget klart og tydeligt og ærligt stadfæster, at ønsker man at leve en islamisk tilværelse, vil det være Dansk Folkepartis ambition, at man gør det et andet sted end i Danmark, og vi vil iværksætte så mange initiativer og incitamenterl, som vi overhovedet kan, for at mennesker, der i dagligdagen og i offentligheden lever en islamisk tilværelse, finder et andet sted at leve den tilværelse end i Danmark.
Anne Honoré Østergaard (V), 2022-05-12:
I Danmark er eksempelvis hash ulovligt, men vi sætter ikke undercoverpolitibetjente til at spørge rundt på gaden, om der er nogen, som kan hjælpe med at skaffe noget hash, netop fordi politiet i så fald provokerer nogen til at begå en ulovlighed, som ellers ikke ville have fundet sted.
Morten Bødskov (S), 2013-01-16:
Det havde jeg også sådan på fornemmelsen at ikke mindst Venstres formand for Færdselssikkerhedskommissionen var fuldkommen enig i, nemlig vigtigheden af at have et højt kontrolpres, som er med til at sikre, at vi kan fortsætte indsatsen hen imod at få et fald i antallet af dræbte og tilskadekomne i trafikken.
Benny Engelbrecht (S), 2020-06-23:
Jeg har fremsat et ændringsforslag, som udskyder hele den nationale godkendelsesramme til folketingssamlingen 2021-22 med henblik på at betrygge branchen i, at der bliver tid til at drøfte reglerne, og at branchen fortsat vil få indflydelse på reglerne.
Frederik Vad (S), 2025-03-13:
I forhold til dobbeltstandarder, som lidt var det første ordføreren satte ord på i den første del af spørgsmålet, vil jeg sige, som ministeren også var inde på, at det ene handler om at tage nogle rettigheder fra folk, og det andet er sådan set bare at sikre, at man ikke kan have to statsborgerskaber.
Kaare Dybvad Bek (S), 2023-12-06:
Jeg synes også, at det er logisk, at børn kan erhverve dansk statsborgerskab sammen med deres forældre uden at opfylde reglerne om f.eks. at have været i fuldtidsbeskæftigelse, hvad der jo er svært for mange børn, og jeg har på nuværende tidspunkt derfor ikke et ønske om at ændre den gældende indfødsretsaftale eller reglerne i indfødsretsloven, der regulerer bipersoners erhvervelse af dansk statsborgerskab.
Pernille Rosenkrantz-Theil (EL), 2003-02-27:
Vi synes også, det kan være fornuftigt, at der bliver gjort en øget indsats for at vejlede og hjælpe borgerne, sådan at de får bedre muligheder for at gennemskue skattesystemet, som godt kan være en jungle. Enhedslisten deler derimod ikke regeringens ønske om at begrænse de ressourcer, der anvendes på kontrol, men vil gerne medvirke til at flytte ressourcer, sådan at der anvendes flere ressourcer på at kontrollere de store skatteydere, erhvervsledere og de multinationale koncerner i stedet for at gå efter de små fisk.
Andreas Steenberg (RV), 2018-10-23:
Derfor har det været et stort ønske for Radikale Venstre gennem mange år at udvikle Ny Ellebjerg Station til et sted, hvor man både kan komme med metro, man kan komme med fjern- og regionaltog ud mod Sjælland og mod Fyn og Jylland, og man kan komme med S-tog, som Ny Ellebjerg også er station for.
Christian Mejdahl (V), 1998-04-28:
Uden at træde mere i efterafgrøderne skal det alligevel med, at i L 55 står der 6 pct. af omdriftsarealet, og i L 58 regner man med 6 pct. af det areal, som er udtaget eller dyrket med etårige afgrøder, som ikke er kvælstofoptagende om efteråret i høståret.
Mette Reissmann (S), 2019-03-29:
Så træerne vokser altså ikke ind i himlen, og det her lovforslag løser heller ikke på nogen måde det altoverskyggende problem, vi har med besparelserne på uddannelsesinstitutioner, der sænker kvaliteten, fjerner feedback og i øvrigt også forringer vejledningen på vores uddannelser.
Morten Østergaard (RV), 2010-12-02:
Det er det, man har valgt ikke at give, og derfor humper ghettoindsatsen, hvis vi kan kalde den det, jo af sted på det ene ben, nemlig de fysiske forandringer, mens man har glemt at tage det andet ben med, og det gør, at der formentlig også vil være et arbejde for en ny regering at tage sig af.
Holger K. Nielsen (SF), 2010-05-21:
Jeg synes også, at det er positivt, at man lægger så kraftigt vægt på FN i den her redegørelse, i betragtning af at der i regeringspartierne jo er kommet en meget kraftig skepsis over for FN uden nogen historisk forståelse for, at FN faktisk på trods af problemerne har spillet en meget, meget positiv rolle i den tid, FN har eksisteret, i form af at mange konflikter er undgået, fordi verden har haft et sted, hvor verdens lande kunne diskutere med hinanden og forsøge at få løst konflikter, før de brød ud.
Anders Fogh Rasmussen (V), 2003-05-28:
Min vurdering er, at det er fornuftig medarbejderpolitik, at man har en bredt sammensat medarbejderskare på de enkelte arbejdspladser, hvor man trækker på de kvalifikationer, som den enkelte har, og efter min mening skal der være plads både til de unge og til de lidt ældre, som har andre kvalifikationer, bl.a. erfaring.
Arne Melchior (CD), 2000-05-26:
Men jeg forstår nu, at Venstrefolketingsmedlemmet hr. Rohde må stå til et ordentligt møgfald, når det her møde, forhåbentlig inden sabbatten begynder, slutter engang hen ad aften, for han var lige oppe at fremstille tingene, som om de 14 landes aktion over for Østrig var en EU-aktion.
Tom Behnke (KF), 2014-05-02:
Der, hvor behovet for at sige noget er kommet, er jo, i forbindelse med at regeringen fremsatte et forslag, hvor man rent faktisk forhøjede strafferammen, men samtidig skrev i bemærkningerne, at det derimod ikke er hensigten, at den forhøjede strafferamme skal føre til ændringer i domstolenes strafudmåling i de typer af sager om menneskehandel, som vi kender i dag.
Holger K. Nielsen (SF), 2002-10-03:
Man har kørt en kæmpe kampagne om, at der ikke må lukkes små sygehuse, og nu foreslår man en vedtagelse, som reelt legitimerer, at man får lov til det her, for fru Pia Kjærsgaard ved jo udmærket godt, at hun ikke får amterne til det her, medmindre der kommer penge med, og det vil fru Pia Kjærsgaard jo ikke love amterne.